Pепублика Србија

Општина Пријепоље

Општинско веће

Број:320- 12-2-3-1 /2024

Дана: 10. 06.2024. године

Пријепоље

На основу члана 46 и 47. Закона о локалној самоуправи, (Службени гласник РС 129/07,83/14,101/16, 47/18 и 111/21),Одлуке о буџету општине Пријепоље („Службени гласник општине Пријепоље“, број 23/23), члана 62. Статута општине Пријепоље („Службени гласник општине Пријепоље“, број 3/19 ,3/21 и 6/22 ), члана 14.Пословника о раду Општинског већа општине Пријепоље(„Службени гласник општине Пријепоље“, број 16/22), члана 9. Правилника о подстицајима за инвестиције у физичку имовину пољопривредних газдинстава за набавку квалитетних приплодних грла бр.320-12-2-3/24 („Службени гласник општине Пријепоље“, бр . 6/24 од 11.05.2024 године), Одлуке о расписивању јавног позива јавног позива за доделу средстава за инвестиције у физичку имовину пољопривредног газдинства за набавку квалитетних приплодних грла, број 320- 12-2-3-1 /2024 о д 05.06.2024.године, Општинско веће општине Пријепоље дана 10.06.2024. године расписује:

**ЈАВНИ ПОЗИВ ЗА ДОДЕЛУ СРЕДСТАВА ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНОГ ГАЗДИНСТВА ЗА НАБАВКУ КВАЛИТЕТНИХ ПРИПЛОДНИХ ГРЛА**

 Уводне одредбе

Члан 1.

 Предмет Јавног позива је реализација Програма мера за спровођење пољопривредне политике и политике руралног развоја општине Пријепоље у 2024.години која се односе на подстицаје за инвестицијe у физичку имовину пољопривредног газдинстава за набавку квалитетних приплодних грла, општи услови, критеријуми и поступак доделе као и максималан износ подстицаја по кориснику.

Средства за спровођење ове мере инвестиције у физичку имовину пољопривредних газдинстава обезбеђена су у Буџету општине Пријепоље у оквиру програма -Пољопривреда и рурални развој, позиција 76, функционална класификација 421,економска класификација 451 у износу од 5.000.000,00 дин. и планирана су Програмом мера подршке за спровођење пољопривредне политике и политике руралног развоја општине Пријепоље за 2024.год.

Висина и намена подстицајних средстава

 Члан 2.

Општина Пријепоље обезбеђује средства за подстицај инвестицијама у физичку имовину пољопривредног газдинства за унапређење примарне сточарске производње који обухвата набавку квалитетних приплодних:

1) грла говеда, и то:

- јуница сименталске расе узраста од 12 до 24 месеца у моменту куповине (датум из уговора или рачуна о набавци,)

2) грла оваца и коза, и то:

- оваца и коза – двиски узраста од шест до девет месеци у моменту куповине (датум из рачуна о набавци ),

-јагњади и јаради старости од три до шест месеци у моменту куповине (датум из рачуна о набавци)

**Подстицајна средства која су наменска и бесповратна у оквиру мере инвестиције у физичку имовину пољопривредних газдинстава, додељују се у максималном износу од 70 % износа прихватљивих трошкова за инвестиције где добављач није у систему ПДВ-а односно 80 % износа прихватљивих трошкова за инвестиције где је добављач у систему ПДВ-а.**

 **Цена по једном купљеном грлу коју признаје ЈЛС за двиске може износити до 22.000 дин.са ПДВ-ом а за јагњад и јарад до 20.000 са ПДВ-ом. Цена по грлу за јунице коју признаје ЈЛС може износити до 260.000,00 дин. са ПДВ-ом. Износ новчаних средстава изнад наведених цена сноси подносилац захтева;**

 Један корисник подстицаја може да оствари максимално до 400.000,00 динара за набавку двиски,јагњади, јаради и јуница.

Члан 3 .

 Подстицајима се не надокнађују:

1) трошкови банкарске провизије, трошкови јемства и слично;

2) трошкови превоза, и други оперативни трошкови;

3) допринос у натури (сопствени рад и материјал);

4) набавка предметне инвестиције путем, цесије, компензације, асигнације или на други начин који представља гашење обавезе путем пребијања дугова.

.

Корисници подстицаја

Члан 4.

Право на подстицаје остварују лица која су уписана у Регистар пољопривредних гздинстава (у даљем тексту: Регистар) и налазе се у активном статусу, и то:

1) физичко лице – носилац породичног пољопривредног газдинства;;

Општи услови за остваривање права на подстицаје

Члан 5.

Право на подстицаје остварује лице ако:

1. је уписано у Регистар пољопривредних газдинстава (у даљем тексту: Регистар) и налази се у активном статусу,

2.има пребивалиште и врши производњу на територији општине Пријепоље,

 3. за инвестицију за коју подноси захтев, не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја из средстава других буџетских корисника;

 4. у Регистру има пријављен одговарајући сточни фонд (податке о врсти животиња и броју газдинства (ХИД) на којима се држе или узгајају);

 **5. у Регистру пољопривредних газдинстава има пријављен сточни фонд од најмање 10 приплодних грла оваца , или коза или најмање 2 грла крава и јуница на крају инвестиције а да грла која већ поседује морају бити уписана у бази података сточног фонда(ветеринарској станици ) месец дана пре подношења захтева за субвенцију у текућој години(уписанe на носиоца или члана у Регистру пољопривредних газдинстава);**

6. је набавка квалитетног приплодног грла, која је предмет захтева извршена у периоду од 01. јануара текуће календарске године, до датума предвиђеног за затварање Јавног позива.

7. је власник животиње која је предмет захтева;

8. је животиња која је предмет захтева обележена и регистрована у складу са законом којим се уређује сточарство;

9. добављач и подносилац захтева не представљају повезана лица;

10.**Грла јуница које су предмет набавке не могу потицати са газдинства чији је ХИД(место рођења и боравка) регистрован на територији општине Пријепоље;**

11. се квалитетно грло- двиска,јагње,јаре које је предмет захтева, користи за даљу репродукцију на свом пољопривредном газдинству најмање три године од дана набавке а за јунице пет година од дана набавке (датума из рачуна или уговора);

**Средства се додељују на основу бодовне листе која се формира на основу општих и специфичних критеријума а уколико подносиоци захтева имају исти број бодова предност при добијању средстава одређује се по редоследу подношења захтева, док постоје расположива средства за одобравање права на подстицаје у оквиру укупних средстава опредељених за ову меру .**

Бодовање се врши по појединачним критеријумима, и то следећим редоследом:

 -носилац газдинства је ПИО осигураник

 -подносилац захтева је извршио осигурање грла

 - године старости подносиоца пријаве ,

 - број грла која узгаја на регистрованом ХИД-у

 -статус подносиоца пријаве у односу на запослење,

 -коришћење субвенција (било које врсте из) из буџета општине Пријепоље у предходне четири године.

Уколико постоји већи број пријава са истим бројем бодова по појединачним критеријумима, одлучиће се по редоследу подношења пријаве из писарнице.

**Право учешћа на конкурсу има само један члан домаћинства који живе на истој адреси без обзира што имају посебно регистрована газдинства.**

**Предност имају газдинства која до сада нису користила субвенције из општинског буџета по овом основу.**

Oпшти услови за остваривање права на подстицаје

Члан 6.

**Основни критеријуми за оцењивање**

**Основни Критеријуми за оцењивање**

1. Носиоц пољопривредног газдинства је

 А) лице млађе од 30 год.----------- 10 бодова

 Б) лице старости од 30-40 год.---------5 бодова

 Ц) ) лице старости преко 40 год.-------- 2 бода

2.Носиоц пољопривредног газдинства је пољопривредни осигураник-- 20 бодова

3.Носиоц пољопривредног газдинства је оигурао предмет инвестиције- 10 бодова

4. Носиоц пољопривредног газдинства је:

 А) незапослено лице и налази се на евиденцији НСЗ-------------------------5 бодова

 Б) запослено лице и пензионер--------------------------------------------------- 1 бодова

5.Носилац пољопривредног газдинства је особа женског пола -------------5 бодова

 **Специфични услови за остваривање права на подстицаје**

**Специфични критеријуми:**

Пољопривредна газдинства која у РПГ-У имају пријављен сточни фонд и ХИД на којима се држе или узгајају и поседују у свом власништву ,односно власништву члана РПГ 1-до 29 млечних крава:

- подносилац захтева поседује 1 -5краве .......................................................2 бода

- подносилаца захтева поседује 6-12 крава........................................................ 4 бода

- подносилац захтева поседује 13-19 крава ...................................................... 6 бодова

- подносилац захтева поседује 20-29 крава.................................................... 10 бодова

- подносилац захтева поседује 0 до 10 оваца или коза................................... 2 бода

- подносилац захтева поседује 11 до 50 оваца или коза...................................6 бода

- подносилац захтева поседује 51 до 100 оваца или коза .............................10 бодова

Површина пољопривредног земљишта уписана у РПГ

-површина до 1 ха -----------------------------------------------------------------------------2 бода

-површина од 1,1ха-3 ха---------------------------------------------------------------------4 бода

-површина од 3,1ха-5 ха---------------------------------------------------------------------6 бодова

-површина од 5,1ха- 8 ха---------------------------------------------------------------------8 бодова

-површина од 8,1 ха-10 ха и више--------------------------------------------------------10 бодова

Подносилац захтева је/није користио субвенције (све врсте) општинског буџета:

-подносилац захтева је користио средства за субвенције пре 1 године................0 бодова

-подносилац захтева је користио средства за субвенције пре 2 године ..............2 бода

-подносилац захтева је користио средства за субвенције пре 3 године...............5 бодова

-подносилац захтева је користио средства за субвенције пре 4 године ..............10 бодова

-подносилац захтева није користио средства за субвенције .................................20 бодова

**Документација за остваривање права на подстицаје**

Члан 7.

**За остваривање права на подстицаје за инвестиције у физичку имовину пољопривредних газдинстава за набавку квалитетних приплодних грла подносилац захтева доставља следећу документацију:**

1.Захтев за доделу подстицајних средстава;

2.изјава потписана, под пуном моралном, материјалном и кривичном одговорношћу да нису у години у којој се расписује Јавни позив додељена средства за исте намене, и да није аплицирао за ова средства из буџета Републике Србије,или ЈЛС/субвенцује,подстицаји,донације/;као и изјава за обраду података о личности

3.фотокопију личне карте (важеће у тренутку предаје) подносиоца захтева или важећа очитана лична карта уколико је са чипом;

4.извод из електронског регистра пољопривредних газдинстава е-РПГ за текућу годину

5.извод из електронског регистра пољопривредних газдинстава е-РПГ за текућу годину, са подацима о биљној структури за текућу годину

 6.извод из електронског регистра пољопривредних газдинстава е-РПГ о структури сточног фонда за текућу годину.

 7. потврду о запослењу,уколико је носилац газдинства запослено лице;

 8.потврду да се налази на евиденцији НС за запошљавање уколико је подносилац захтева незапослено лице;

 9. чек од пензије уколико је подносилац захтева пензионер,или уверење из ПИО фонда ;

 10. потврду о осигурању пољопривредника издату од стране Пореске управе,за текућу годину, уколико је подносилац захтева пољопривредни осигураник;

 **11.Копија полисе осигурања за текућу годину уколико су животиње осигуране ;**

 12. Изјаву о кућној заједници(оверену код јавног бележника) ;

 13.-рачун за предметну инвестицију издат у периоду од 01.јануара текуће године до дана затварања Јавног позива, потписан и издат од стране добављача, у динарском износу, уколико добављач није у систему ПДВ-а, у обавези је да у рачуну наведе да је ослобођен обавеза плаћања ПДВ-а);

 -односно уговор о куповини квалитетних приплодних грла јуница од физичког лица оверен код јавног бележника склопљен од 01. јануара текуће године до затварања јавног позива.

 14.отпремницу за набавку предметне инвестиције за коју је, у складу са посебним прописима, утврђена обавеза издавања отпремнице;

 15. доказ о извршеном плаћању предметне инвестиције у потпуности, и то: потврду о преносу средстава или извод од стране банке, а у случају када је физичко лице извршило готовинско плаћање или плаћање картицом може доставити само фискални исечак;

 16. уверење о здравственом стању животиња, оверено од стране надлежног ветеринарског инспектора;

17. извод из матичне евиденције за животиње;

18.Педигре или потврда из селекцијске службе да је за грло поднет захтев за добијање педигреа ;

**19.Потврда из ветеринарске станица са подацима о бројном стању животиња на газдинству;**

 20.фотокопија пасоша животиње ;

Сва документа која се достављају уз захтев морају да гласе на подносиоца захтева и прилажу се у оригиналу или овереној копији, ако Правилником није прописано другачије.

НАЧИН ПОДНОШЕЊА ЗАХТЕВА ЗА ОСТВАРИВАЊЕ ПРАВА НА ПОДСТИЦАЈЕ

Члан 8.

**ЗАХТЕВИ ЗА ОСТВАРИВАЊЕ ПРАВА НА ПОДСТИЦАЈЕ ПОДНОСЕ СЕ ОД 10.06.2024. године до 10.07.2024. године**

 Захтеви се подносе поштом на на адресу:

Општина Пријепоље,

Трг братства и јединства бр.1,

Пријепоље

са назнаком,,Комисија за доделу подстицаја за

инвестиције у физичку имовину пољопривредних газдинстава

 за набавку квалитетних приплодних грла’’

 или непосредно на писарници Општинске управе општине Пријепоље, у затвореној коверти са пуном адресом пошиљаоца на полеђини коверте.

**Информације неопходне за учешће на Јавном позиву могу се добити на телефон канцеларије за пољопривреду број :033-710-469.**

Захтеви послати на било који други начин, факсом, електронском поштом и др. на погрешну адресу или поднети од стране лица која не испуњавају услове из Правилника одбацују се без разматрања.

Није могуће накнадно употпунити документа која недостају, а која су наведена у Јавном позиву, након истека рока за подношење захтева.

Поступак спровођења

Члан 9.

Одсек за пољопривреду, захтеве за остваривање права на подстицаје доставља Комисији за доделу подстицајних средстава.

 Комисија за доделу подстицаја за инвестиције у физичку имовину пољопривредних газдинстава за набавку квалитетних приплодних грла , разматра поднете захтеве по јавном позиву,врши административну обраду захтева за одобравање подстицаја,провером података из захтева документације приложене уз захтев ,и службених евиденција,сачини и објави ранг листу корисника подстицаја са износом подстицаја на Огласној табли општине и званичном сајту општине Пријепоље.

Учесници Јавног позива имају право увида у поднете захтеве, приложену документацију и право жалбе на ранг листу о додели средстава или одбијеном захтеву за доделу средстава, Општинском већу општине Пријепоље у року од 8 дана од дана објављивања листе.

Општинско веће доноси коначну одлуку о праву на коришћење подстицаја и износу подстицаја након разматрања жалби.

 Члан 10.

На основу коначне одлуке из члана 9. става 5.Правилника о подстицајима за инвестиције у физичку имовину пољопривредног газдинства за набавку квалитетних приплодних грла, председник општине закључује појединачне уговоре са корисницима подстицаја на основу ког се врши пренос средстава на наменске рачуне корисника подстицаја.

Уговором се одређују међусобна права, обавезе, одговорности уговорених страна, износ средстава и повраћај средстава у случају ненаменског коришћења.

Уколико подносилац пријаве не приступи закључењу уговора дана одређеног за закључење уговора, сматраће се да је одустао од поступка за доделу средстава путем Јавног позива и у том случају подстицајна средства додељују се наредном подносиоцу захтева који испуњава услове .

Обавезе корисника подстицајних средстава

Члан 11.

 Корисник подстицаја је обавезан да грла користи за даљу репродукцију, не отуђује и не омогућава другом лицу коришћење предмета подстицаја у року од три године за двиске, јагњад и јарад односно пет година за јуницу од дана набавке квалитетног приплодног грла.

Корисник подстицаја је дужан да представницима општине Пријепоље омогући контролу на лицу места и увид у релевантну документацију у периоду од три односно пет година од дана исплате подстицаја.

 У случају угинућа , принудног клања или економског искоришћавања квалитетног приплодног грла ,корисник подстицаја није дужан да врати подстицајна средства ако у року од 30 дана од дана догађаја , општинској управи- Служби за пољопривреду исто пријави и достави пратећу документацију издату од стране надлежне ветеринарске службе,без права да за грло тражи надокнаду штете од ЈЛС (Правилник о критеријумима за доделу средстава за угинуле и страдале домаће животиње /Сл.гласник општине Пријепоље бр.39/2006 /и Правилника о изменама и допунама за угинуле и страдале домаће животиње/Сл.гласник општине Пријепоље бр.46/2007).

Општинско веће може да формира посебну Комисију која има задатак да изврши теренску контролу набављених квалитетних приплодних грла и поднесе Општинском већу извештај о извршеној контроли .

Члан 12.

Јавни позив биће објављен на званичној интернет страници општине Пријепоље [**www.prijepolje.ls.gov.rs**](http://www.prijepolje.ls.gov.rs/)и огласној табли Oпштинске управе.

 ОПШТИНСКО ВЕЋЕ

 Председник

 Драго Попадић